Haemanthus lanceifolius is 'n meerjarige blomplant en geofiet wat tot die genus Haemanthus behoort. Die spesie is inheems aan die Noord-Kaap en die Wes-Kaap en kom van Vanrhynsdorp tot by Calvinia voor. Daar is vier subpopulasies in 'n voorkomsgebied van 750 km². Die spesie het 30% van sy habitat verloor weens gewasverbouing oor die afgelope 60 jaar. Een van die vier subpopulasies het amper verlore gegaan in 2004 weens gewasverbouing maar na besware van die plaaslike bewarings vereniging het die grondeienaar besluit om dit te bewaar. Die oorblywende drie subpopulasies word bedreig deur indringerplante. SANBI Redlist Plants of the World Online